cyanic-selkie/wikianc huggingface dataset:
Mikaela Shiffrin
Arvokilpailut
Schladmingin MM-kilpailuissa 2013 Shiffrin voitti kultaa pujottelussa ja oli kuudes suurpujottelussa. Sotšin olympialaisissa 2014 hän voitti kultaa pujottelussa ja oli suurpujottelussa viides. Vailin / Beaver Creekin MM-kilpailuissa 2015 hän voitti pujottelun maailmanmestaruuden ja oli suurpujottelussa kahdeksas. Sankt Moritzin MM-kilpailuissa 2017 hän saavutti kultaa pujottelussa ja hopeaa suurpujottelussa. Pyeongchangin olympialaisissa 2018 hän sai kultaa suurpujottelussa, hopeaa alppiyhdistetyssä ja oli neljäs pujottelussa. Vuoden 2019 MM-kilpailuissa Åressa hän voitti supersuurpujottelun sekä pujottelun maailmanmestaruuden ja suurpujottelussa pronssia. Cortina d’Ampezzon MM-kilpailuissa 2021 hän voitti alppiyhdistetyssä kultaa ja saavutti suurpujottelussa hopeaa. Pujottelussa ja supersuurpujottelussa hän sai pronssia. Pekingin olympialaisissa 2022 hän sijoittui supersuurpujottelussa yhdeksänneksi ja syöksylaskussa 18:nneksi sekä keskeytti niin pujottelun kuin suurpujottelunkin avauskierroksella ja myös alppiyhdistetyn pujotteluosuudella. Courchevelin / Méribelin MM-kilpailuissa 2023 Shiffrin saavutti suurpujottelussa kultaa, pujottelussa sekä supersuurpujottelussa hopeaa ja keskeytti alppiyhdistetyn pujotteluosuudella.
Maailmancup
Maailmancupissa Shiffrin kilpaili ensimmäisen kerran kaudella 2010–2011 Špindlerův Mlýnissä. Ensimmäiset maailmancupin pisteensä hän saavutti Aspenin pujottelussa marraskuussa 2011 sijoittumalla kahdeksanneksi. Joulukuussa 2011 hän laski numerolla 40 kolmanneksi Lienzin pujottelussa. Toisen palkintokorokesijoituksensa Shiffrin saavutti Levin pujottelussa marraskuussa 2012 oltuaan kolmas. Ensimmäisen voittonsa hän saavutti Åren pujottelussa joulukuussa 2012. Tammikuussa 2013 Shiffrin voitti Zagrebin sekä Flachaun pujottelut ja oli kolmas Moskovan kaupunkipujottelussa. Maaliskuussa hän sijoittui kolmanneksi Ofterschwangin pujottelussa. Shiffrin ratkaisi pujottelucupin voiton itselleen voittamalla kauden päätöskilpailun Lenzerheidessa. Maailmancupin kokonaiskilpailussa hän sijoittui viidenneksi.
Kaudella 2013–2014 Shiffrin voitti Levin pujottelun ja sijoittui toiseksi Beaver Creekin suurpujottelussa. Lienzissä hän oli toinen pujottelussa ja kolmas suurpujottelussa. Kauden toisen pujotteluvoittonsa Shiffrin saavutti Bormiossa ja kolmannen Flachaussa, molemmat tammikuussa 2014. Maaliskuussa hän voitti Åren sekä Lenzerheiden pujottelut. Hän voitti pujottelucupin toisen kerran urallaan. Maailmancupin kokonaiskilpailussa hän oli kuudes.
Kaudella 2015–2016 Shiffrin sijoittui toiseksi Söldenin suurpujottelussa ja voitti Aspenin ensimmäisen pujottelun. Hän voitti pujottelun peräti 3,07 sekunnilla, joka on suurin ero koskaan naisten pujottelussa ensimmäisen ja toisen sijoituksen välillä. Shiffrin voitti ylivoimaisesti myös seuraavana päivänä käydyn Aspenin toisen pujottelukilpailun. Hän loukkasi polvensa Åren maailmancupkilpailun lämmittelylaskussa joulukuussa, ja joutui olemaan kaksi kuukautta sivussa. Hän voitti paluukilpailunsa, Crans-Montanan pujottelun helmikuussa 2016. Maaliskuussa hän voitti Jasnán ja Sankt Moritzin pujottelut. Hän voitti kauden kaikki viisi maailmancupin pujottelua, joihin osallistui, ja sijoittui pujottelucupissa neljänneksi sekä maailmancupin kokonaiskilpailussa kymmenenneksi.
Kaudella 2016–2017 Shiffrin sijoittui toiseksi Söldenin suurpujottelussa sekä voitti Levin, Killingtonin ja Sestrieren pujottelun. Hän voitti Semmeringissä kaksi suurpujottelua ja yhden pujottelun. Zagrebin pujottelun hän keskeytti ensimmäisellä kierroksella. Hän oli voittanut 12 edellistä pujottelun maailmancupin osakilpailua, joihin oli osallistunut. Hän voitti pujottelun jälleen Mariborissa. Flachaun pujottelussa hän oli kolmas. Hän voitti Tukholman paripujottelun, Crans-Montanan alppiyhdistetyn ja Squaw Valleyn suurpujottelun. Aspenin pujottelussa hän sijoittui toiseksi. Hän voitti maailmancupin kokonaiskilpailun ja pujottelucupin sekä sijoittui suurpujottelucupissa toiseksi.
Kaudella 2017–2018 Shiffrin sijoittui toiseksi Levin pujottelussa ja Killingtonin suurpujottelussa. Hän voitti Killingtonin pujottelun. Lake Louisen ensimmäisessä syöksylaskussa hän sijoittui kolmanneksi ja voitti seuraavana päivänä käydyn toisen syöksylaskun. Nämä olivat hänen ensimmäiset maailmancupin palkintosijansa vauhtilajeissa, siis syöksylaskussa tai supersuurpujottelussa. Joulukuun lopussa Shiffrin voitti Courchevelin suurpujottelun ja paripujottelun sekä Lienzin pujottelun. Lienzin suurpujottelussa hän oli kolmas. Tammikuun alussa hän voitti viisi kilpailua peräkkäin: Oslon kaupunkitapahtuman, Zagrebin pujottelun, Kranjska Goran suurpujottelun ja pujottelun sekä Flachaun pujottelun. Cortina d’Ampezzon syöksylaskussa hän oli kolmas. Ofterschwangissa hän oli kolmas suurpujottelussa ja voitti pujottelun. Hän voitti myös Åren pujottelun. Hän voitti maailmancupin kokonaiskilpailun ja pujottelucupin, oli kolmas suurpujottelucupissa ja viides syöksylaskucupissa.
Kaudella 2018–2019 Shiffrin sijoittui Söldenin suurpujottelussa kolmanneksi. Hän voitti Levin ja Killingtonin pujottelut sekä Lake Louisen supersuurpujottelun. Sankt Moritzissa hän voitti supersuurpujottelun ja paripujottelun, Courchevelissä suurpujottelun ja pujottelun. Semmeringissä hän voitti pujottelun. Oslon kaupunkitapahtumassa hän oli toinen. Hän voitti Zagrebin pujottelun ja oli toinen Flachaun pujottelussa. Hän voitti Kronplatzin suurpujottelun, Cortina d’Ampezzon supersuurpujottelun ja jakoi voiton Petra Vlhován kanssa Mariborin suurpujottelussa sekä voitti pujottelun. Hän voitti Tukholman kaupunkitapahtuman. Špindlerův Mlýnissä hän voitti pujottelun ja sijoittui suurpujottelussa toiseksi. Soldeussa hän voitti sekä pujottelun että suurpujottelun. Hän voitti maailmancupin kokonaiskilpailun kolmannen kerran peräkkäin. Hän voitti myös pujottelun, suurpujottelun ja supersuurpujottelun cupit. pienoiskuva|Mikaela Shiffrin Tukholman maailmancupkilpailun voittajana helmikuussa 2019. Kaudella 2019–2020 Shiffrin sijoittui Söldenin suurpujottelussa toiseksi ja voitti Levin pujottelun. Killingtonissa hän voitti pujottelun ja oli suurpujottelussa kolmas. Lake Louisen syöksylaskussa hän sijoittui toiseksi ja Sankt Moritzin supersuurpujottelussa kolmanneksi. Lienzissä hän voitti sekä suurpujottelun että pujottelun. Zagrebin pujottelussa hän oli toinen, Flachaun pujottelussa kolmas ja Sestrieren suurpujottelussa kolmas. Banskossa hän voitti syöksylaskun ja supersuurpujottelun. Hän oli maailmancupin kokonaiskilpailussa ja pujottelucupissa toinen, suurpujottelucupissa kolmas ja syöksylaskucupissa viides. Hän keskeytti kautensa helmikuun alussa isänsä tapaturmaisen kuoleman vuoksi eikä paluu maaliskuussa maailmancupin finaaleissa onnistunut, koska kilpailut peruttiin koronaviruspandemian vuoksi.
Shiffrin palasi maailmancupiin Levin pujottelussa marraskuussa 2020 yli 300 päivän tauon jälkeen. Hän sijoittui kauden 2020–2021 avauspujottelussa toiseksi. Shiffrin voitti joulukuussa 2020 Courchevelin suurpujottelun. Myöhemmin samassa kuussa hän sijoittui kolmanneksi Semmeringin pujottelussa. Tammikuussa 2021 hän voitti Flachaun pujottelun. Maaliskuussa 2021 Shiffrin voitti Jasnán pujottelun. Jasnan suurpujottelussa hän oli kolmas. Åren pujotteluissa hän oli kolmas ja toinen. Lenzerhaiden pujottelussa ja suurpujottelussa hän oli toinen. Hän sijoittui maailmancupin kokonaiskilpailussa neljänneksi sekä pujottelu- ja suurpujottelucupissa toiseksi.
Kaudella 2021–2022 Shiffrin voitti Söldenin suurpujottelun ja oli toinen Levin kummassakin pujottelussa. Shiffrin voitti Killingtonin pujottelun. St. Moritzin molemmissa supersuurpujottelusisa hän sijoittui kolmanneksi. Shiffrin voitti Courchevelin ensimmäisen suurpujottelun ja sijoittui jälkimmäisessä roiseksi. Zagrebin pujottelussa hän sijoittui toiseksi. Hän voitti Schladmingin pujottelun ja oli Lenzerheiden supersuurpujottelussa toinen. Åren suurpujottelussa hän sijoittui kolmanneksi. Maailmancupin finaaleissa Courchevelissa hän voitti syöksylaskun ja oli toinen supersuurpujottelussa. Hän voitti maailmancupin kokonaiskilpailun, sijoittui pujottelucupissa toiseksi sekä suurpujottelu- ja supersuurpujottelucupeissa kolmanneksi.
Muut kilpailut
Shiffrin sijoittui kaudella 2010–2011 Nor-Am Cupin kokonaispisteissä kolmanneksi ja voitti pujottelucupin. Vuonna 2011 Shiffrin voitti kultaa Yhdysvaltain mestaruuskisojen pujottelussa. Nuorten MM-kilpailuissa Crans Montanassa 2011 hän otti pujottelussa pronssia Jessica Depaulin ja Anna Swenn-Larssonin jälkeen.
Pinter
Pinter tai Pintér on muun muassa seuraavien henkilöiden sukunimi:
Menrva
pienoiskuva|Menrva roomalaisessa kolikossa. Menrva (myös Menerva) oli etruskien jumalatar, joka vastasi kreikkalaisten Athenea. Menrvan tunnusmerkejä olivat kypärä, peitsi ja kilpi. Myös Menrvan synty muistutti Athenen syntyä: Menrvan sanottiin syntyneen Tinian otsasta.
Menrva muodosti yhdessä Tinian ja Unin kanssa etruskien jumalten ylimmän kolmikon.
Color Out of Space
Color Out of Space on vuonna 2019 ensi-iltansa saanut Richard Stanleyn ohjaama kauhu- ja tieteiselokuva, jonka pääosassa näyttelee Nicolas Cage. Elokuva perustuu H.P. Lovecraftin vuoden 1927 novelliin Väri avaruudesta (The Colour Out of Space). Se sai ensi-iltansa Toronton elokuvajuhlilla 7. syyskuuta 2019, ja Suomen ensi-ilta oli 14. helmikuuta 2020. Ohjaaja Stanleyn mukaan Color Out of Space on ensimmäinen osa hänen kaavailemassaan Lovecraft-sovitusten trilogiassa, joista seuraavana olisi mahdollisesti vuorossa filmatisointi Dunwichin hirviöstä.
Juoni
Nathan Gardner (Nicolas Cage) muuttaa perheensä kanssa edesmenneen isänsä maatilalle, johon eräänä yönä iskeytyy hehkuva meteori. Myöhemmin aluetta koettelee myrsky, ja useampi salama iskee maatilalla lepäävään meteoriin. Paikallinen hydrologi Ward Phillips saapuu tutkimaan meteoria ja huomaa outoja muutoksia maatilan pohjavedessä. Vähitellen koko alue, kasvit, eläimet ja ihmiset, alkavat muuttua meteorista peräisin olevan "värin" takia.
Vastaanotto
Helsingin Sanomien elokuvakriitikko Juho Typpö antoi Color Out of Spacelle kolme tähteä viidestä, ja kirjoittaa, että elokuvan "väreilevää kuumeista tunnelmaa voisi kuvailla aidosti love­craftmaiseksi. Parhaimmillaan visiot äityvät todella psykedeelisiksi ja ihmisille sekä eläimille tapahtuu häiritseviä asioita". Typpö kuitenkin piti elokuvaa aivan liian pitkänä ja arvioi ohjauksesta puuttuvan tiukkuutta.
Elokuvalehti Episodin kriitikko Jouni Vikman antoi elokuvalle neljä tähteä viidestä. Hänen mukaansa elokuva on "hyvällä tavalla vanhanaikainen tieteispelottelu, joka panostaa tunnelman rakenteluun". Vikman myös kiittelee elokuvaa Lovercraftin teosten tunnelman tavoittamisesta, "jossa pelko ei johdu niinkään pelottavuudesta kuin normaalin vaihtumisesta epänormaaliin".
Cardiff Devils
Cardiff Devils on cardiffilainen jääkiekkoseura, joka pelaa tällä hetkellä Elite Ice Hockey Leaguessa. Seura on perustettu vuonna 1986. Devils pelaa ottelunsa Cardiffissa Ice Arena Walesissa, jonka kapasiteetti on 3 088 katsojaa.
Historia
Cardiff Devils perustettiin kesällä 1986, jolloin Sports Nationwide rakennutti Wales National Ice Rinkin Cardiffin kaupungin keskustaan. Seura nousi heti 2. divisioonasta 1. divisioonan kautta ylimmälle sarjatasolle ja seurasta tuli heti 1980-luvun lopussa ja 1990-luvulla brittiläisen jääkiekon hallitseva seura, jolloin se voitti seitsemän mestaruutta.
Vuonna 1997 Cardiff Devils voitti toistaiseksi viimeisen mestaruutensa, silloisessa Superleaguessa. Tämän jälkeen seura joutui talousvaikeuksiin ja ajautui konkurssiin vuonna 2001.
Diodor Jurjemäkeläinen
Pyhittäjä Diodor Jurjemäkeläinen, syntymänimeltään Diomid, on yksi Karjalan valistajiin luetuista ortodoksisista pyhistä. Hän vaikutti aluksi Solovetskin luostarissa, mutta myöhemmin itse perustamassaan Jurjemäen luostarissa.
Pyhittäjä Diodoria muistellaan ortodoksisessa kirkossa marraskuun 20. päivänä. Hänen elämäkertansa on kuitenkin sijoitettu ortodoksiseen kalenteriin kuolinpäivän marraskuun 27. päivän kohdalle.
Kompaktio
Kompaktio on prosessi, joka tarkoittaa morulan tiivistymistä. Kompaktiossa blastomeerit järjestäytyvät solurykelmän sijaan pallomaiseksi epiteelisolujoukoksi. Kompaktiossa keskeinen tekijä on solupinnan adheesiomolekyyli E-kadheriini, joka lisää blastomeerien tarttumista toisiinsa.
Rollei
right|200px Rollei [ˈʁɔlaɪ] on saksalainen kameroita ja muita valokuvaustuotteita valmistava yritys. Yrityksen perustivat vuonna 1920 Paul Franke ja Reinhold Heidecke Braunschweigin kaupungissa. Yrityksen nimi oli alun perin Werkstatt für Feinmechanik und Optik, Franke & Heidecke. Rollei tunnetaan erityisesti Rolleiflex-rullafilmikameroista.
Yhtiön historiaan on kuulunut lukuisia nimenmuutoksia ja omistajanvaihdoksia. Vuodesta 2015 Rollei-tuotemerkin on omistanut saksalainen Rollei GmbH & Co. KG -yritys. Brändin alla myydään nykyisin muun muassa kameroita, kamerajalustoja, salamalaitteita ja muita valokuvaustuotteita.
Janssoninkiusaus
Janssoninkiusaus on ruotsalainen perinneruokalaji, joka pitkään tunnettiin vain yöruokana ja on tullut paljon muunnelluksi. Se tehdään raastamalla karkeasti perunaa, laittamalla sitä vuokaan kerroksittain anjoviksen kanssa ja kaatamalla päälle kermaa. Janssoninkiusauksesta on olemassa myös vanhempana pidetty versio, jossa peruna korvataan kananmunalla. Alkuperäinen janssoninkiusaus on valmistettu niin sanotusta skandinaavisesta anjoviksesta eli maustetusta kilohailista eikä aidosta anjoviksesta eli sardellista.
Little Rock
Little Rock on Yhdysvaltojen Arkansasin osavaltion pääkaupunki. Alueen alkuperäisasukkaita olivat quapawit ja varsinainen kaupunki perustettiin vuonna 1820. Seuraavana vuonna Little Rockista tuli Arkansasin territorion pääkaupunki. Vuoden 2010 väestönlaskennan mukaan kaupungin asukasluku oli 193 524 ja suuremman metropolialueen 699 757.
Maantiede
Little Rock sijaitsee Arkansasin osavaltion keskiosassa Arkansas-joen varrella. Joen toisella puolella sijaitsee North Little Rockin kaupunki. Kaupungin alue kuuluu Pulaskin piirikuntaan. Lähistöllä kohoavat Arkansasin keskiosan Ouachitavuoret. Idässä sijaitsee puolestaan Mississippi-joen laakson matalat alueet.
Talvet Little Rockissa ovat tavallisesti leutoja. Ajoittain pohjoisesta saapuvat arktiset ilmamassat saattavat kuitenkin tuoda mukanaan kylmää säätä. Toisaalta Meksikonlahden ilmamassat tekevät kesistä huomattavan kuumia ja kosteita. Sadanta on jakautunut suhteellisen tasaisesti koko vuodelle. Eniten sadetta tulee talvisin ja keväisin. Lumisadetta saadaan vain harvoin.
Historia
thumb|vasen|Little Rock vuonna 1871. Little Rockin alueen alkuperäisasukkaita eli intiaaneja olivat quapawit. Alueen varhaiset asukkaat tunnettiin kumpujenrakentajina. Kumpuja on säilynyt näihin päiviin saakka ja eräät Arkanasin huomattavimmista kumpurakennelmista sijaitsevat vain lyhyen matkan päässä Little Rockista Arkansas-joen alavirtaan. Vuonna 1541 alueella liikkui espanjalainen tutkimusmatkailija Hernando de Soto. Soton quapaweiksi eli alavirran kansaksi kutsumia intiaaneja oli tuolloin noin 7 000, mutta heidän määränsä romahti pian tautien ja sotien tuloksena. Ranskalaisen tutkimusmatkailija René Robert Cavelier de La Sallen liittäessä alueen Ranskan Louisianaan vuonna 1682 quapaweja oli alueella enää noin 1 300.
Little Rock sai nykyisen nimensä tarinan mukaan toiselta ranskalaiselta tutkimusmatkailijalta Bernard de la Harpelta vuonna 1722. Harpe johti Arkansas-joella purjehtinutta retkikuntaa New Orleansista. Little Rockin kohdalla joen kummallakin puolella oli kivimuodostelma, joista pienempään Harpe viittasi nimellä little rock ja suurempaan French Rock. Alue kuului sittemmin vaihtelevasti Espanjalle ja Ranskalle. Siirtolaisia alueella oli vain vähän ennen vuotta 1803, jolloin Yhdysvallat osti Louisianan Ranskalta. Little Rockin ensimmäisenä siirtolaisena pidetään vuonna 1812 paikalle asettunutta William Lewisiä. Vuonna 1819 saintlousilainen William Russell osti Lewisin maat ja vuonna 1820 hän laati kaupunkisuunnitelman. Kaupungista tuli Arkansasin territorion pääkaupunki vuonna 1821.
Little Rock kasvoi perustamisensa jälkeen suhteellisen hitaasti. Puuvillan viljely alueella alkoi 1830-luvulla. Orjaosavaltiona Arkansas erosi Yhdysvaltain sisällissodan alkaessa liittovaltiosta ja liittyi Amerikan Konfederaatioon. Pohjoisvaltioiden joukot valtasivat kaupungin vuonna 1863. Sodan jälkeinen aika oli poliittisen levottomuuden ja taloudellisen ahdingon aikaa. Kaupungin talouspohja alkoi kuitenkin hitaasti laajentua myös teollisuuteen ja kauppaan. Samalla kasvoi myös kaupungin asukasluku, joka oli vuonna 1890 25 874.
Ensimmäisen maailmansodanaikana Little Rockissa toimi Camp Pike -niminen koulutusleiri, joka avattiin jälleen toisen maailmansodan aikana nimellä Camp Robinson. Vuonna 1957 Little Rock oli valtakunnallisissa otsikoissa, kun Arkansasin kuvernööri Orval E. Faubus ja osavaltion kansalliskaarti yrittivät estää rotuerottelun päättämisen Little Rock Central High School -koululla. Yhdysvaltain presidentti Dwight D. Eisenhower lähetti kaupunkiin rotuerottelun päättämistä varmistamaan asevoimien joukkoja. Positiivisempaa julkisuutta kaupungille toi kaupungissa syntyneet Bill Clintonin valinta presidentiksi 1992. Little Rockiin avattiin Clintonin presidentillinen keskus vuonna 2004.
Talous
thumb|vasen|[[Arkansas State Capitol.]] Little Rock on maatalousvaltaisen osavaltion taloudellinen keskus. Elintarviketeollisuus muodostaa huomattavan talouden osa-alan. Kaupunki pyrki houkuttelemaan muuta teollista tuotantoa etenkin 1950- ja 1960-luvuilla, mutta suuremmat tehtaat jäivät harvoiksi. Sen sijaan monet yritykset perustivat pienempiä tuotantolaitoksia kaupunkiin. Ilmailuala on ollut huomattava tekijä Little Rockissa. Kaupungissa toimivat esimerkiksi Central Flying Service, Raytheon Aircraft ja Dassault. Paikallishallinto, osavaltionhallinto ja liittovaltio kuuluvat Little Rockin huomattavimpiin työnantajiin. Merkitystä on myös esimerkiksi terveydenhuollolla, pankkialalla ja palvelualalla.
Kotitalouksien keskimääräiset vuosittaiset ansiot Little Rockissa aikavälillä 2012–2016 olivat 48 463 Yhdysvaltain dollaria ja henkilöä kohden 32 719 dollaria. 17,8 % väestöstä eli köyhyysrajan alapuolella.
Väestö
thumb|Kartta Little Rockin rodullisesta jakautumisesta. valkoiset, mustat , aasialaiset ja latinot. Little Rockin asukasluku oli vuoden 2010 väestönlaskennan mukaan 193 524 ja vuoden 2017 arvion mukaan 198 606. Suuremman metropolialueen asukasluku oli vuonna 2010 699 757. Kaupungin asukkaista 50,8 % oli taustaltaan valkoisia (latinot pois lukien 46,2 %), 41,6 % afroamerikkalaisia, 0,2 % intiaaneja, 6,8 % latinoja mistä tahansa rodusta ja 3,1 % aasialaisia. 10,5 % kaupungin asukkaista puhui kotonaan jotakin muuta kieltä kuin englantia ja 7,5 % kaupungin asukkaista oli syntynyt ulkomailla.
David Williams
David Williams -nimisiä henkilöitä:
Pommern (laiva)
thumb|Pommern Maarianhaminassa vuonna 2009. Pommern (entinen nimi Mneme) on entinen laivanvarustaja Gustaf Eriksonin rahtipurjealus, joka on nykyisin museolaivana Maarianhaminassa.
Pommern on teräsrunkoinen nelimastoinen parkki. Se rakennettiin 1903 Glasgow'ssa J. Reid & Co -telakalla hampurilaiselle B.Wenke & Söhne -varustamolle ja sai nimekseen Mneme. Vuonna 1906 alus sai uuden nimen Pommern siirtyessään uudelle omistajalleen hampurilaiselle F. Laeisz -varustamolle. Nimi tarkoittaa Pommerin maakuntaa. Se kuljetti linjaliikenteessä rahtia Atlantilla vieden Euroopasta kappaletavaraa Etelä-Afrikkaan. Paluumatkan lastina oli chilensalpietaria ja guanoa Chilestä.
Vuonna 1923 ensimmäisen maailmansodan jälkeen saksalainen kauppalaivasto jaettiin sodan voittajavaltioiden kesken. Tuolloin Pommern päätyi Kreikan omistukseen, jolta ahvenanmaalainen Gustaf Erikson sen osti. Kuten monet muutkin Eriksonin purjelaivat, Pommern siirtyi ”vehnäreitille” Euroopan ja Australian välille. Menomatkalla oli yleensä vain painolastia mutta joskus myös puutavaraa Suomesta ja Ruotsista Etelä-Afrikkaan. Pommern voitti epävirallisen purjehduskilpailun ”The Grain Races” Australiasta Englantiin kaksi kertaa.
Viimeisen matkansa Pommern teki vuonna 1939 juuri toisen maailmansodan alla Hullista Maarianhaminaan. Koko sodan ajan Pommern makasi Maarianhaminassa. Vuonna 1944 se oli hetken viljavarastona Tukholmassa, ja se hinattiin sieltä kerran viljalastissa Turkuun.
Vuonna 1952 Gustaf Eriksonin lapset lahjoittivat aluksen Maarianhaminan kaupungille, ja siitä tuli museolaiva Maarianhaminan länsisatamaan.
Eero Erkkilä
Eero Emil Erkkilä (s. 20. tammikuuta 1941 Lohtaja) on suomalainen tenori ja säveltäjä. Hän suoritti Sibelius-Akatemiassa kanttori-urkurin tutkinnon 1962, sai konservatorio-osaston päästötodistuksen 1964 ja suoritti laulu- ja urkudiplomin 1966. Lisäksi hän opiskeli kuoronjohtoa ja sävellystä sekä teki opintomatkan Italiaan 1970, Ruotsiin 1974 ja Englantiin 1975, 1978 ja 1983.
Työelämä
Erkkilä toimi Helsingissä Töölön seurakunnan urkurina 1962–1967, Suomen Kansallisoopperan vakinaisena vierailevana solistina 1964–1968 ja 1970–1987. Vuodet 1968–1970 hän oli Kansallisoopperan solisti ja vuodet 1975–1987 kuoromestari. Keski-Pohjanmaan musiikkiopiston johtajana Erkkilä oli 1967–1969 ja Helsingin tuomiokirkkoseurakunnan kanttorina 1970–1987. Sibelius-Akatemian laulunopettajana hän oli 1968–1975 ja Teatterikorkeakoulun laulunopettajana 1968–1970.
Laulu- ja urkuensikonsertin Erkkilä piti 1966. Hän on myös johtanut useita kuoroja, kuten Keski-Pohjanmaan maakuntakuoroa 1966–1971, Polyteknikkojen Kuoroa 1969–1971, Helsingin katedraaliorkesteria 1973–1987 ja Chorus Ecclesiae Finlandiaen -kuoroa 1981–1982. Erkkilä perusti ja toimi vuodet 1979–1987 Lohtajan Vexilla Regis -kirkkomusiikkijuhlien taiteellisena johtajana. Hänelle myönnettiin 1971 director cantus -arvonimi, 1977 director musices -arvonimi ja 1992 musiikkineuvoksen arvonimi.
Sävellykset
Erkkilän kaikki sävellykset ovat kirkkomusiikkia.
Kuoppala
Kuoppala voi tarkoittaa seuraavia:
British Academy Film Awards 2012
Vuoden 2012 British Academy Film Awards -palkinnot, lyhyemmin BAFTA-palkinnot, jaettiin 12. helmikuuta 2012 Royal Opera House -oopperatalossa Lontoossa. Stephen Fry juonsi seremonian. Hän on juontanut seremonian aikaisemmin vuosina 2001 – 2006. Eniten palkintoja voitti elokuva The Artist. Jean Dujardin ja Meryl Streep palkittiin parhaina näyttelijöinä. Vuoden parhaaksi brittiläiseksi elokuvaksi nimettiin Pappi, lukkari, talonpoika, vakooja.
Palkintoja pidetään hyvinä suunnannäyttäjinä helmikuun lopussa jaettavia Oscar-palkintoja ajatellen.
Voittajat ja ehdokkaat
Voittajat on listattu ensimmäisenä ja tummennettu.
VB
VB voi tarkoittaa seuraavia:
Långbacka
Långbacka voi tarkoittaa seuraavia:
Baseballin SM-sarja 1986
Baseballin SM-sarjan kuudes kausi pelattiin kesällä 1986. Kintaro voitti runkosarjan. EBSC, Espoo selviytyi kuitenkin mestariksi.
Rokki Diggari
Rokki Diggari (myös Rokkidiggari) on vuonna 1981 ensi-iltaan tullut suomalainen musiikkielokuva, jonka on ohjannut Jouko Lehmuskallio. Sen näki teattereissa vain noin 5 000 katsojaa. Neljällä paikkakunnalla olleen ensi-illan jälkeen suurimmista kaupungeista Jyväskylän, Oulun, Porin ja Vaasan elokuvateatterit eivät ottaneet sitä lainkaan ohjelmistoonsa. Myöskään kriitikot eivät pitäneet elokuvasta.
Rokki Diggarin pääosassa nähdään ainoassa elokuvaroolissaan keravalainen ravintoloitsija Kaj Mannerheimo, joka tunnetaan myös Puistobluesin perustajana sekä kunnallispoliitikkona. Musiikkia elokuvassa kuullaan muun muassa Hurriganesilta ja Sleepy Sleepersiltä. Mukana on myös Jim Pembroken lyhytaikaiseksi jäänyt kokoonpano Jimbo, joka esittää elokuvan tunnuskappaleen.
Juoni
Elokuvassa seurataan työpaikaltaan virvoitusjuomatehtaalta pakenevaa Rokkidiggaria, jota hänen valkotakkiset työtoverinsa ajavat takaa pitkin Helsinkiä. Takaa-ajajat seuraavat Rokkidiggaria konserttipaikoille ja tämä yrittää karistaa heidät kannoiltaan muun muassa erilaisilla valepuvuilla. Elokuva ei sisällä dialogia, vaan se koostuu musiikkikohtauksista sekä niiden väliin sijoitetuista vanhojen mykkäelokuvien tyyliin toteutetuista takaa-ajojaksoista.
Musiikki
Rokki Diggarin musiikkikohtauksia kuvattiin kesän 1981 aikana usealla paikkakunnalla eri puolilla Suomea. Kuvauspaikkoina toimivat Helsingissä Ravintola Alibi (Eini & Boogie), Ravintola Kirja (Piirpauke) ja Mustikkamaan juhannusjuhlat (Hurriganes), Hollolan juhannusjuhlat (Hurriganes ja Sleepy Sleepers), Imatrarock-festivaali Imatralla (Sleepy Sleepers), Säkylän Eenokilla järjestetty rockabilly-festivaali (Falcons ja Boppin Pete Trio) sekä Tammisaaren Ramsholmen (The Ronski Gang). Lisäksi kuvauksia tehtiin Myrskylässä.
Elokuvasta julkaistiin myös soundtrack-albumi Rokki Diggari, joka kuitenkin sisältää osittain eri kappaleita kuin itse elokuvassa kuullaan. Elokuvaa varten kuvattua materiaalia on mukana myös Hurriganesin DVD:llä Rock’n’Roll All Night Long 1973–1988 sekä Sleepy Sleepersin DVD:llä Soppa, lisäksi The Ronski Gangin kappaleet on julkaistu yhtyeen kokoelma-albumilla Still Shakin'.
Aljaksandr Haltšanjuk
Aljaksandr Mikalajevitš Haltšanjuk (,, s. 28. heinäkuuta 1967 Minsk) on entinen valkovenäläinen ja neuvostoliittolainen jääkiekkoilija. Haltšanjuk pelasi Kanada-cupissa Neuvostoliiton jääkiekkomaajoukkueessa vuonna 1991.
It Ain’t Me
It Ain’t Me on norjalaisen DJ-tuottaja Kygon ja yhdysvaltalaislaulaja Selena Gomezin kappale. Sen julkaisivat Interscope Records, Sony ja Ultra Kygon debyytti EP:n, Stargazingin ensimmäisenä singlenä 17. helmikuuta 2017. Kappaleen ovat sanoittaneet Kygo, Gomez, Andrew Watt, Brian Lee ja Ali Tamposi. Sen tuottivat Kygo, Watt, Ben Rice ja Louis Bell. "It Ain’t Me" on dance-popin, electropopin ja tropical housen lajityyppejä omaava kappale, joka sisältää akustisella kitaralla soitettuja säveliä sekä säveldroppirytmin sen kertosäkeessä, jossa on mukana sykenöiviä pianosäveliä, bassoa, syntetisaattoria, sormien napsuttelua ja panhuilumelodioita. Gomez laulaa muutoin kappaleella hiljaiseen sävyyn, mutta kertosäkeessä hänen esittämät sanat on pelkistetty toistuvilla tavuilla. Kappaleen sanat ovat nostalgisia ja kertovat edesmenneestä alkoholismin ja liiallisen juhlinnan pilaamasta parisuhteesta.
Kappale saavutti listan ensimmäisen sijan Kroatiassa, Libanonissa ja Norjassa, jonka lisäksi se pääsi viiden parhaimman joukkoon Alankomaissa, Australiassa, Belgiassa, Irlannissa, Itävallassa, Kanadassa, Kreikassa, Portugalissa, Puolassa, Ranskassa, Ruotsissa, Saksassa, Slovakiassa, Suomessa, Sveitsissä, Tanskassa, Tšekissä, Unkarissa ja Uudessa-Seelannissa. Kappale pääsi myös kymmenen parhaan joukkoon Espanjassa, Isossa-Britanniassa, Italiassa sekä Yhdysvalloissa.
Couzon-au-Mont-d’Or
thumb|250px|Kirkko Couzon-au-Mont-d’Orissa. Couzon-au-Mont-d’Or on kunta Rhônen departementissa Rhône-Alpesin hallintoalueella Ranskassa. Kunnassa oli 2 609 asukasta vuoden 1999 väestönlaskennassa. Couzon-au-Mont-d’Orin pinta-ala on kolme neliökilometriä. Couzon-au-Mont-d’Or kuuluu Lyonin suurkaupunkialueeseen Communauté urbaine de Lyon.
Ob
Ob (, hantiksi Aas, Jag, Kolta tai Jema, nenetsiksi Kolta tai Kuay, tataariksi Omar tai Umar) on yksi Venäjän pisimmistä joista ja läntisin Siperian suurista joista. Ob alkaa Altailta ja laskee Pohjoiseen jäämereen, jossa Karanmeren Obinlahti muodostaa Objoen noin 800 kilometrin pituisen estuaarin. Kun joen alkukohdaksi katsotaan Bija- ja Katunjokien yhtymäkohta, sen pituus on 3 650 kilometriä.
Obin suurin sivujoki on vasemmalta laskeva Irtyš, joka on itse asiassa pidempi kuin Ob. Irtysin latvoilta laskien joen suurin pituus on 5 410 kilometriä. Muita merkittäviä sivujokia ovat Tom, Tšulym, Ket, Tym, Vah, Vasjugan, Tobol ja Sosva.
Obin varrella olevia kaupunkeja: Barnaul, Novosibirsk, Kolpaševo, Nižnevartovsk, Surgut, Hanti-Mansijsk, Berjozovo, Labytnangi ja Salehard.
thumb|290px|Ob satelliittikuvassa
Keravan lukio
Keravan lukio on toisen asteen oppilaitos, jonka ainoa toimipiste on Nikkarin toimitila. Keravan lukio ja Nikkarin lukio yhdistettiin 1. elokuuta 2005 ja oppilaitoksen nimeksi otettiin Keravan lukio. Vanhassa Keravan lukion rakennuksessa jatkoi Sompion koulu. Lukiossa opiskelee lähes 600 opiskelijaa. Lukion rehtorina toimii Pertti Tuomi.
Historia
Keravan yhteiskoulun historia alkaa vuodesta 1921, jolloin Keravan yhteiskoulu aloitti toimintansa. Se oli Keski-Uudenmaan ensimmäinen oppikoulu. Keravan yhteiskouluun saatiin lukioaste vuonna 1933 ja oppilasmäärä ylitti 200 oppilaan rajan seuraavana vuonna. Oma koulutalo otettiin käyttöön vuonna 1949. Vuonna 1972 yhteiskoulu saavutti 900 oppilaan määrän. Vuonna 1974 Keravan yhteiskoulun tiloissa aloitti iltalukio, Keski-Uudenmaan aikuislukio. Vuonna 1976 yhteiskoulussa siiryttiin peruskoulujärjestelmään ja se jakoi yhteiskoulun yläasteen opetusta antavaksi Sompion kouluksi ja lukiotason opetusta opettavaksi Keravan lukioksi. Samassa rakennuksessa toimi kolme eri koulua: Keravan lukio, Sompion koulu ja Keski-Uudenmaan aikuislukio.
Keravan lukio ja aikuislukio
Elokuussa 2011 Keravan lukio ja Keski-Uudenmaan aikuislukio yhdistettiin. Uuden oppilaitoksen nimeksi tuli Keravan lukio ja aikuislukio. Sen sijaitsee Keravan keskustassa, rautatieaseman lähistöllä osoiteessa Keskikatu 5, Kerava. Oppilaitoksessa toimi aikoinaan päivälukio, aikuislukio ja aikuisten perusopetusyksikkö, jossa tarjottiin seuraavia opintoja: kymppiluokka, aikuisten perusopetus ja maahanmuuttajien perusopetus sekä kotoutumiskoulutus. Aikuisten perusopetus sekä kymppiluokka ovat siirtyneet osaksi Keski-Uudenmaan ammattioppilaitosta ja aikuisten lukiokoulutus on päättymässä. Oppilaitoksen nimeksi vaihdettiin 1. tammikuuta 2021 alkaen Keravan lukio.
Keravan lukion opiskelijoille on tarjolla koulun omia soveltavia kursseja pakollisten ja syventävien valtakunnallisten kurssisisältöjen lisäksi. Lukio-opintoihin voi sisällyttää kursseja myös Keravan ammatillisesta oppilaitoksesta ja aikuislukiosta. Useimpia oppiaineita opiskellaan etäopintoina netin kautta (Moodle-ympäristössä).
Keväällä 2014 Keravan lukio ja aikuislukio sijoittui Yleisradion kokoamalla Suomen lukioiden ranking-listalla 228. sijalle 442 listatusta lukiosta.
Alumnit
Tunnetuimpia Keravan lukiosta valmistuneita:
Marcel Brillouin
Louis "Marcel" Brillouin (19. joulukuuta 1854 – 16. kesäkuuta 1948) oli ranskalainen fyysikko ja matemaatikko. Hän teki itsensä kuuluisaksi työskentelemällä kvanttimekaniikan parissa.
Elämä
Brillouin syntyi Mellessä, Ranskassa. Brillouinin isä oli ammatiltaan maalari. Pian Brillouin synnyttyä perhe muutti Pariisiin, jossa hän opiskeli Lycée Condorcet'ssa. Aika oli kuitenkin hankala sillä Ranska julisti sodan Preussia vastaan 19, heinäkuuta 1870. Perhe muutti takaisin Melleen välttääkseen sodan tuomat ongelmat. Mellessä Brillouin luki isoisänsä filosofian kirjoja. Ranska antautui Preussille vuoden 1871 alussa ja rauha solmittiin 10. toukokuuta. Brillouinilla oli nyt mahdollisuus palata Pariisiin opiskelemaan. Hän jatkoi opiskelujaan vuonna 1874 École Normale Supérieure ja päätti opintonsa siellä neljä vuotta myöhemmin.
Brillouin työskenteli apulaisena Collège de France'ssa kunnes vuonna 1881 hän pätevöityi fysiikan ja matematiikan tohtoriksi. Tämän jälkeen hän toimi fysiikan professorina Nancyssa, Dijonissa ja Toulousessa, kunnes vuonna 1888 hän palasi takaisin École Normale Supérieure'hun.
Collonges-au-Mont-d’Or
thumb|250px|Saint-Nizierin kirkko Collonges-au-Mont-d’Or on kunta Rhônen departementissa Rhône-Alpesin hallintoalueella Ranskassa. Kunnassa oli 3 420 asukasta vuoden 1999 väestönlaskennassa. Collonges-au-Mont-d’Orin pinta-ala on neljä neliökilometriä. Collonges-au-Mont-d’Or kuuluu Lyonin suurkaupunkialueeseen Communauté urbaine de Lyon.
Julius III
thumb|Julius III:n vaakuna. Julius III (10. syyskuuta 1487–23. maaliskuuta 1555) syntymänimeltään Giovanni Maria Ciocchi del Monte, oli paavina 7. helmikuuta 1550 – 23. maaliskuuta 1555. Hän seurasi setäänsä Siponton arkkipiispana. Vuonna 1536 hänestä tuli kardinaali ja piispa, ja paavi Paavali III antoi hänelle useita tärkeitä tehtäviä, mm. Trenton kirkolliskokouksen ensimmäisenä puheenjohtajana.
Motorola Xoom
Motorola Xoom on Motorolan valmistama tabletti. Alun perin siinä on Android 3.0 -käyttöjärjestelmä. Sen voi päivittää Android 4.0:aan. Myöhemmin on julkaistu Xyboard eli Xoom 2. Paketin mukana tulee kynä ja tablettiin voi ostaa lisävarusteita, kuten näppäimistön.
Julius III
Perhetausta
Monte syntyi viisilapsiseen perheeseen, jonka isä oli Vincenzo Ciocchi del Monte ja äiti Cristofora Saracini.
Vuoden 1549–1550 konklaavi
Vuoden 1549–1550 konklaavi alkoi 29. marraskuuta ja päättyi 7. helmikuuta. Konklaavissa valittiin seuraaja kuolleelle Paavali III:lle. Konklaavissa kokoontui 49 kappaleta. Giovanni Maria Ciocchi del Monte valittiin 7. helmikuuta uudeksi paaviksi ja vihittiin 22. helmikuuta.
Paavina
Paavina Julius III jätti näkyvämmän jäljen taidehistoriaan kuin teologiseen perintöön. Hän oli kiinnostunut myös musiikista ja tuotti renessanssisäveltäjä Giovanni Pierluigi da Palestrinan kuoronjohtajaksi Pietarinkirkkoon. Julius III nimitti 20 kardinaalia.
Erick Lindgren
Erick Lindgren (s. 11. elokuuta 1976, Burney, Kalifornia) on yhdysvaltalainen pokeriammattilainen. Ennen pokeriuraansa hän toimi blackjack-jakajana pohjoiskalifornialaisella kasinolla.
Anttola
Anttola on entinen Suomen kunta Etelä-Savossa. Anttola liittyi Mikkelin kaupunkiin vuoden 2001 alusta yhdessä Mikkelin maalaiskunnan kanssa. Kunnassa asui 1 890 asukasta vuonna 1999, ja sen pinta-ala oli 363 km², josta vesistöjä oli 29,2 prosenttia. Anttolan naapurikunnat olivat Juva, Mikkelin maalaiskunta, Puumala ja Ristiina.
Erick Lindgren
Lindgren voitti ensimmäisen merkittävän turnauksensa Bellagiossa (Bellagio Five Diamond Poker Classic) joulukuussa 2002. Tätä seurasi vuonna 2003 World Poker Tourin finaalipöydät Party Poker Million II -risteilyllä maaliskuussa, Pariisin kesäturnauksessa heinäkuussa sekä puolen miljoonan dollarin arvoinen voitto Ultimatebet.com Poker Classic II -kisassa lokakuussa. Maaliskuussa 2004 Lindgren voitti WPT:n PartyPoker.com Million III Limit Hold'em -risteilyn miljoonan dollarin ykköspalkinnon. Finaalipöydässä kakkoseksi jäi Daniel Negreanu.
Anttola
Nykyisin Anttola on Mikkelin 40. kaupunginosa.
Erick Lindgren
Tammikuussa 2005 Lindgren oli toinen Atlantic Cityssä järjestetyssä World Series of Pokerin oheisturnauksessa. Kuukautta myöhemmin hän oli viides WPT:n L.A. Poker Classicissa ja vain viikko sen jälkeen Lindgren voitti Professional Poker Tourin turnauksen Commercen kasinolla Los Angelesissa.
Tammikuussa 2006 Lindgren oli jälleen WPT:n finaalipöydässä ja sijoittui kolmanneksi Borgata Winter Poker Openissa. Kesäkuussa järjestetyssä FullTiltPoker.net Poker Pro Showdown -tapahtumassa hän voitti Mike Matusowin, Clonie Gowenin, Erik Seidelin, John Juandan, Chris Fergusonin ja Phil Iveyn sekä 600 000 dollarin ykköspalkinnon. WSOP:ssa Lindgren saavutti toistaiseksi parhaan sijoituksensa heinäkuussa 2006 oltuaan 5 000 dollarin shorthanded no limit texas hold'em -turnauksessa toinen.
Anttola
Anttola tunnetaan hinattavista rahtialuksistaan eli lotjista. Vanhan Saimaan kanavan aikana Anttolassa rakennettiin yli 180 lotjaa. Anttolassa myös sijaitsee saari nimeltään Lotjasaari.
Mimi ja Kuku
thumb|right|250px|Mimi ja Kuku esiintymässä Turun Seikkailupuistossa vuonna 2009. Mimi ja Kuku on vuonna 2003 perustettu Suomea kiertävä lasten musiikkiteatteriduo, jonka esitysten pohjalta on tehty myös suosittu TV-sarja Pikku Kakkoseen 2008. Syksystä 2013 alkaen Mimi ja Kuku toimivat Fox-kanavan lastenohjelmien juontajina. Duon muodostavat Mimi-tyttöä esittävä lastenmuusikko ja säveltäjä Majka Nurminen sekä Kuku-leijonaa esittävä näyttelijä Voima Kulmala, jotka ovat myös tamperelaisen Teatteri PikkuPlaneetan perustajajäseniä.
Anttola
Mikkelin Anttolassa sijaitsee muun muassa Neitvuori, joka on yksi Etelä-Savon alueen korkeimmista huipuista, sekä kylpylä-hotelli Anttolanhovi, joka sijaitsee Demidoffien aikoinaan puretun kartanon mailla. Anttolatalon yhteydessä toimii Anttolan kirjasto (Taipaleentie 31). Aiemmin Anttolatalolla oli terveyskeskus; nyttemmin perusterveydenhoitoa tarjotaan läheisellä Anttolan hyvinvointiasemalla (Taipaleentie 27-29). Kantatie 62 Mikkelistä Imatralle kulkee Anttolan kautta. Anttolan satamaan johtaa Luonterilta 2,4 metrin syvyinen väylä.
Erick Lindgren
Tammikuussa 2007 Erick Lindgren voitti Aussie Millions -tapahtuman $100,000 Hold'em Event -turnauksen, jonka ykköspalkinto oli miljoona Australian dollaria.
Vuoden 2008 World Series of Pokerissa Lindgren voitti ensimmäisen WSOP-rannekkeensa 5 000 dollarin mixed hold'em -turnauksessa. Ykköspalkinnon arvo oli 374 505 dollaria. Lindgren voitti myös "vuoden pelaaja" -tittelin. Hän oli myös arvostetussa 50000 dollarin H.O.R.S.E.-turnauksessa kolmas ansaiten 781 440 dollaria. Kolmannen finaalipöytänsä vuoden 2008 WSOP:ssa Lindgren saavutti 5 000 dollarin no limit 2-7 draw lowball -turnauksessa, jossa hän oli neljäs.
Lindgren edusti Full Tilt Poker -nettipokerihuonetta ja hän oli "Team Full Tiltin" -jäsen. Hänen lempinimensä on "Edog". Heinäkuussa 2018 Lindgrenin pokeriuran turnausansiot ylittivät 10,5 miljoonaa dollaria.
Anttola
Anttolan nimikkoruokia ovat ohrajauhoista tehty, pannulla paistettu ryynirieska ja rahkan kaltainen kokkopiimä.
Mimi ja Kuku
Musiikkiteatteriesitys
Mimin ja Kukun esitykset ovat lämminhenkisiä ja niissä pyritään ottamaan lapsiyleisö mukaan leikkeihin heti alusta alkaen. Tämän lisäksi esityksen kulku joustaa lasten reaktioiden mukaan, esimerkiksi osa lauluista valitaan suurta pehmonoppaa heittämällä ja osa laulujen pulmatilanteiden ratkaisuista tulee lapsilta. Mimi ja Kuku -esityksen vuorovaikutteisen luonteen takia lasten pyöriminen Kulmalan ja Nurmisen jaloissa leikkien aikana on myös luontevaa.
Anttola
Kylät ja kulmakunnat
Anttolassa on 20 henkikirjakylää (tieto vuodelta 1967):
Mimi ja Kuku
Musiikkiteatteriesitys
Mimi ja Kuku -duon toiminnan kantavana periaatteena on Nurmisen ja Kulmalan mukaan lapsen oman ajattelun ja mielikuvituksen aktivoiminen osallistavan teatterileikin ja musiikin keinoin. Toiminnan tavoitteena on heidän mukaansa vahvistaa lapsen itsetuntoa sekä eläytymis- ja empatiakykyä satumaailmassa seikkaillen ja erilaisia kiipeliin joutuneita satuystäviä auttaen. Koko Mimin ja Kukun ohjelmisto on luotu yhdessä heidän ohjaamiensa lasten kanssa. Mimin ja Kukun esitykset ovat olleet suosittuja, sillä esimerkiksi Turun Seikkailupuiston vuosien 2008 ja 2009 näytökset ovat kaikki olleet loppuunmyytyjä.
Anttola
Kylät ja kulmakunnat
Lisäksi Anttolassa on Ikolan kulmakunta. Ennen lähes kaikilla kylillä oli oma koulunsa, mutta nykyään on vain yksi, Anttolan yhtenäiskoulu, jossa on noin 200 oppilasta.
Mimi ja Kuku
Televisiosarja
Nurminen ja Kulmala ovat myös tehneet vuonna 2008 Pikku Kakkosen sunnuntai- ja perjantaiaamuihin 20-osaisen, neljävuotiaille ja sitä nuoremmille lapsille suunnatun Mimi ja Kuku -televisiosarjan. Sen tavoitteena on saada lapsi laulamaan ja liikkumaan Mimi-tytön ja Kuku-leijonan johdolla. Kuten musiikkiteatterissakin, Majka Nurminen näyttelee sarjassa Mimiä ja Kukua näyttelee Voima Kulmala. Molemmat ovat toimineet sarjan käsikirjoittajina. Ohjelman laulut ovat yksin Nurmisen tekemiä. TV-sarjan lavastaja on Marjaana Pirskanen, puvustaja Jaana Aro, maskeeraaja Johanna Vänttinen, ohjaaja Johanna Smith ja tuottaja Teija Ryösä.
Sarja sisältää lähes kuusikymmentä leikkiä ja laulua. Ohjelman tarkoitus on aktivoida lasta ja tuottaa pienelle katsojalle onnistumisen elämyksiä ja tätä kautta vahvistaa hänen itsetuntoaan ja rohkeuttaan opetella uusia asioita. Ohjelmassa tärkeitä osioita ovat jaksosta toiseen toistuvat rutiinit, lorut ja laulu­leikit. Vaikka kohdeyleisöön kuulumattomia aikuisia katsojia toisto voi ärsyttää, on toisto tärkeää pienimmille lapsille suunnatuissa ohjelmissa. Toisto tekee asioista tutumpia ja lapselle helpompia ymmärtää.
Sarjan jokainen osa seuraa samaa peruskaavaa, jonka osioiden sisältö vaihtelee jaksosta toiseen. Jakso alkaa aamulaululla, jossa lapsi kutsutaan mukaan aamuleikkiin. Mimin ja Kukun aamupuuhia seuraa tehtävälaulu, jolla virittäydytään Tehtävä-osioon. Tehtäväosiossa tutustutaan lukuihin, muotoihin ja väreihin. Kuku-leijonan arvuuttelulaulu johdattaa auttamis-osioon ja Taikalaatikon yllätykseen. Auttamis-osiossa opetellaan myötäelämisen taitoja ja pelastetaan pulaan joutuneita ystäviä leikkien ja laulaen. Taikalaatikosta ilmestyy aina uusi autettava ja vaihtuva pieni lorulaulu. Musiikkiruletti-osio sisältää kuusi vaihtuvaa laululeikkiä, joissa mm. soitetaan ilmakitaraa, opetellaan pitämään kiinni omasta mielipiteestä, leikitään erilaisia eläimiä,leivotaan kakku ja siivotaan. Ohjelmaan sisältyy myös lapsi-inserttejä, joiden on osaltaan tarkoitus kannustaa katsojaa osallistumaan leikkiin.
Ohjelman lavasteiden ja puvustuksen kirkkaat väripinnat on suunniteltu varta vasten pieniä lapsia ajatellen. Hahmot ovat vahvasti tyypiteltyjä ja ilmaisu tarkoituksellisen suurta.
Muuta
Nurminen ja Kulmala rekisteröivät parisuhteensa 17. heinäkuuta 2014. . He ovat avoimesti kertoneet homoseksuaalisuudestaan. Lisäksi Kulmala (tuolloin etunimeltään Anna) kertoi transsukupuolisuudestaan kesällä 2021 ja paljasti hieman myöhemmin uuden etunimensä, joka on Voima. Mimin esittäjältä Majka Nurmiselta löydettiin maaliskuussa 2017 kaksi kasvainta kurkusta ja hän joutui kolmen kuukauden puhekieltoon. Esiintymiset hoidettiin tämän takia eri tavalla, Kuku puhui ja Mimi oli hiljaa.
Mauro Bianchi
Mauro Bianchi (s. 31. heinäkuuta 1937 Milano, Italia) on italialaissyntyinen belgialainen entinen kilpa-autoilija. Hänen isoveljensä Lucien Bianchi oli entinen Formula 1 -kuljettaja. Myös Bianchin lapsenlapsi Jules Bianchi oli autourheilija, kaudella 2014 hän kilpaili F1 -sarjan Marussia-tiimissä. Omalla ajourallaan Mauro Bianchi osallistui kuudesti peräkkäin Le Mansin 24 tunnin ajoon ollen parhaimmillaan 13. vuosina 1966 ja 1967. Vuonna 1967 Bianchi voitti myös oman luokkansa Le Mansissa. 1960-luvulla hän voitti myös kolme MM-titteliä urheiluautojen GT-sarjassa.
TV on the Radio
TV on the Radio (ajoittain lyh. TVotR) on yhdysvaltalainen indie rock -yhtye, joka perustettiin vuonna 2001. Yhtyeen musiikkia voidaan kutsua free jazziksi, a cappellaksi/doo-wopiksi, souliksi, trip-hopiksi tai electroksi. Yhtye on julkaissut useita EP:itä, kuten debyyttinsä Young Liars (2003), sekä kolme kokopitkää albumia Desperate Youth, Blood Thirsty Babes (2003), Return to Cookie Mountain (2006) ja Dear Science (2008).
Historia
Yhtyeen ensimmäinen julkaisu oli vuonna 2002 ilmestynyt omakustanne OK Calculator (levyn nimi viittaa Radioheadin OK Computer -albumiin). Vain perustajajäsentensä Adebimpen ja Sitekin tekemä debyytti eroaa paljon yhtyeen myöhemmästä soundista, sisältäen elementtejä electronicasta, hip hopista ja turntablismstä. Myöhemmin yhtyeeseen liittyi Kyp Malone, ja Young Liars -EP julkaistiin vuonna 2003. Tätä seurasi yhtyeen ensimmäinen kokopitkä albumi Desperate Youth, Blood Thirsty Babes, joka voitti vuoden 2004 Shortlist Music Prize -palkinnon. Toinen EP New Health Rock julkaistiin myöhemmin samana vuonna.
Yhtyeen toinen studioalbumi Return to Cookie Mountain vuosi internetiin alkuvuodesta 2006 ja sai jo ennen ilmestymistään kehuja mm. Pitchfork Medialta. Albumi oli arvostelumenestys, ja Spin-lehti nimesi sen vuoden albumiksi. Albumin vierailijoihin lukeutuvat Celebration, Dragons of Zynth, Martin Perna ja Stuart Bogie (Antibalas), Blonde Redhead, Nick Zinner (Yeah Yeah Yeahs) sekä David Bowie.
Yhtyeen kolmas albumi Dear Science julkaistiin syyskuussa 2008. Edeltäjänsä tavoin albumi sai kehuja kriitikoilta, mm. Rolling Stone, The Guardian , Spin Magazine , MTV , Entertainment Weekly ja Pitchfork Median lukijakysely nimesivät sen vuoden albumiksi.
Born to Be Yours
Born to Be Yours on norjalaisen DJ-tuottaja Kygon sekä yhdysvaltalaisyhtye Imagine Dragonsin kappale. Kygon tuottaman kappaleen julkaisivat Sony ja Ultra Music singlenä 15. kesäkuuta 2018. "Born to Be Yours" on folkmusiikista elementtejä omaava kappale, joka sisältää "viileän elektronisen biitin" johon on liitetty mukaan "käsitaputuksia ja akustisia kitaroita". Kappaletta on kuvailtu "genrejä uhmailevaksi yhdistelmäksi Kygon tunnusmelodioita ja Imagine Dragonsin tyypillisiä instrumentaaleja kuin myös Dan Reynoldsin taivaallista lauluääntä."
Auringonpistos
Auringonpistos eli helioosi on hypertermian lievä muoto ja se johtuu ruumiin liiallisesta päähän kohdistuvasta suorasta lämpösäteilystä. Auringonpistos aiheuttaa hermostollisia oireita, kuten päänsärkyä, huimausta, pahoinvointia ja ärtynyttä oloa. Vaikeissa tapauksissa se voi saada aikaan verenkiertošokin tai tajuttomuustilan.
Auringonpistokseen ei tarvita fyysistä rasitusta. Sitä voidaan ehkäistä käyttämällä ilmavia päähineitä, jotka vähentävät päähän kohdistuvaa lämpökuormaa. Sen sijaan tietyt suojakypärät saattavat lisätä auringonpistoksen todennäköisyyttä. Pienet lapset ovat erityisen herkkiä saamaan auringonpistoksen.
Auringonpistospotilas tulee siirtää viileään, pois auringonvalosta. Lepo auttaa. Lisäksi käsiä ja jalkoja on hyvä pitää kohoasennossa ja otsalle voi laittaa kylmän kääreen tai viedä potilas kylmään suihkuun. Yleistilan heikentyessä on kuitenkin vietävä potilas lääkärin hoitoon.
Keskinäinen kiinteistöosakeyhtiö
Keskinäinen kiinteistöosakeyhtiö on suomalainen asunto-osakeyhtiön kaltainen rakennusten omistamiseen erikoistunut yhtiömuoto. Rakennuksissa on tyypillisesti liikehuoneistoja.
Määritelmä
Keskinäinen kiinteistöosakeyhtiö määritellään asunto-osakeyhtiölaissa. Keskinäinen kiinteistöosakeyhtiö on sellainen osakeyhtiö, jonka yhtiöjärjestyksessä määrätty tarkoitus on omistaa ja hallita vähintään yhtä rakennusta (tai sen osaa) ja jonka kukin osakeryhmä oikeuttaa hallitsemaan tiettyä osakehuoneistoa. Osakehuoneisto tarkoittaa joko varsinaista huoneistoa tai muuta osaa yhtiön rakennuksesta tai sen hallinnassa olevasta kiinteistöstä. Lisäksi vaaditaan, että keskinäinen kiinteistöosakeyhtiö ei ole asunto-osakeyhtiö.
Keskinäisen kiinteistöosakeyhtiön määritelmä eroaa asunto-osakeyhtiöstä ainoastaan siten, että huoneistojen yhteenlasketusta lattiapinta-alasta yli puolta ei ole määrätty osakkeenomistajien hallinnassa oleviksi asuinhuoneistoiksi. Rakennusten pinta-alan käyttötarkoitus on asunto-osakeyhtiöissä rajoitettu pääosin asumiseen, kun taas keskinäisissä kiinteistöosakeyhtiöissä sellaista rajoitusta ei ole.
Keskinäisessä kiinteistöosakeyhtiössä ei voi olla osakkeita, joihin ei liity huoneiston hallintaoikeutta. Jos yhtiössä on sellaisia osakkeita, se ei ole keskinäinen kiinteistöosakeyhtiö.
Osakehuoneistot
Keskinäisen kiinteistöosakeyhtiön osakkeet (osakeryhmät) tuottavat oikeuden hallita tiettyä osakehuoneistoa. Yhtiöissä on tyypillisesti vain liikehuoneistoja. On olemassa myös ns. sekataloja, joissa on sekä liikehuoneistoja että jonkin verran asuntoja.
Sovellettava laki
Keskinäinen kiinteistöosakeyhtiö saa itse valita, sovelletaanko siihen asunto-osakeyhtiölakia, osakeyhtiölakia vai osittain molempia. Lähtökohtaisesti yhtiöön sovelletaan asunto-osakeyhtiölakia, jollei laissa tai yhtiön yhtiöjärjestyksessä toisin määrätä. Yhtiöjärjestyksessä voi myös määrätä, että yhtiöön sovelletaan jotakin asunto-osakeyhtiölain säännöstä mutta muuten osakeyhtiölakia.
Jos keskinäinen kiinteistöosakeyhtiö on perustettu ennen vuotta 1992 (perusilmoitus tehty ennen 1.1.1992), siihen sovelletaan asunto-osakeyhtiölakia vain, jos tästä on määräys yhtiöjärjestyksessä.
Yhtiön kiinteistö ja rakennus voivat sijaita Suomessa tai toisessa valtiossa. Jos yhtiö itse on rekisteröity Suomeen, sovelletaan siihen silti Suomen lakia.